CELEX: 32012D0238
Language: lt
Date: 1335398400000
Title: 2012/238/ES: 2012 m. balandžio 26 d. Tarybos sprendimas dėl valstybių narių užimtumo politikos gairių

4.5.2012   
            
            
               LT
            
            
               Europos Sąjungos oficialusis leidinys
            
            
               L 119/47
            
         TARYBOS SPRENDIMAS
   2012 m. balandžio 26 d.
   dėl valstybių narių užimtumo politikos gairių
   (2012/238/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 148 straipsnio 2 dalį,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   atsižvelgdama į Europos ekonomikos ir socialinių reikalų komiteto nuomonę (2),
   pasikonsultavusi su Regionų komitetu,
   atsižvelgdama į Užimtumo komiteto nuomonę,
   kadangi:
   
               (1)
            
            
               Sutarties dėl Europos Sąjungos veikimo (toliau – SESV) 145 straipsnyje numatyta, kad valstybės narės ir Sąjunga veikia siekdamos plėtoti suderintą užimtumo strategiją, ypač ugdydamos kvalifikuotą, profesiniu atžvilgiu pasirengusią ir mokančią prisitaikyti darbo jėgą bei darbo rinkas, prisitaikančias prie ekonomikos pokyčių, kad būtų pasiekti Europos Sąjungos sutarties (toliau – ES sutartis) 3 straipsnyje nustatyti tikslai;
            
         
               (2)
            
            
               Komisijos siūloma strategija „Europa 2020“ Sąjungai sudaromos galimybės savo ekonomiką orientuoti į pažangų, tvarų ir integracinį augimą ir kartu užtikrinti aukštą užimtumo, produktyvumo ir socialinės sanglaudos lygį. 2010 m. liepos 13 d. Taryba patvirtino Rekomendaciją dėl bendrų valstybių narių ir Sąjungos ekonominės politikos gairių (3). Be to, 2010 m. spalio 21 d. Taryba priėmė Sprendimą 2010/707/ES dėl valstybių narių užimtumo politikos gairių (4) (toliau – užimtumo gairės). Tie gairių rinkiniai sudaro integruotas gaires strategijai „Europa 2020“ įgyvendinti. Penki pagrindiniai atitinkamose integruotose gairėse išvardyti tikslai sudaro bendrus uždavinius, kuriais grindžiama valstybių narių veikla ir kuriuose atsižvelgta į jų atitinkamas pradines pozicijas ir nacionalines sąlygas, taip pat į Sąjungos pozicijas ir sąlygas. Europos užimtumo strategijai tenka pagrindinis vaidmuo įgyvendinant strategijoje „Europa 2020“ numatytus tikslus užimtumo ir darbo rinkos srityse. 2011 m. užimtumo gairės buvo toliau taikomos;
            
         
               (3)
            
            
               integruotos gairės atitinka 2010 m. birželio 17 d. Europos Vadovų Tarybos išvadas. Jose valstybėms narėms pateikiami tikslūs nurodymai, kaip parengti nacionalines reformų programas ir įgyvendinti reformas, atsižvelgiant į jų tarpusavio priklausomybę ir laikantis Stabilumo ir augimo pakto. Užimtumo gairės turėtų būti pagrindas rengiant konkrečioms šalims skirtas rekomendacijas, kurias Taryba gali teikti valstybėms narėms pagal SESV 148 straipsnio 4 dalį, ir valstybėms narėms skirtas konkrečioms šalims pritaikytas rekomendacijas pagal SESV 121 straipsnio 2 dalį. Be to, užimtumo gairių pagrindu turėtų būti rengiama bendroji užimtumo ataskaita, kurią Taryba ir Komisija kasmet pateikia Europos Vadovų Tarybai;
            
         
               (4)
            
            
               iš bendrojoje užimtumo ataskaitoje, patvirtintoje 2012 m. vasario 17 d., pateiktos valstybių narių nacionalinių reformų programų projektų analizės matyti, kad valstybės narės turėtų toliau dėti visas pastangas šiose prioritetinėse srityse – didinti dalyvavimą darbo rinkoje ir mažinti struktūrinį nedarbą, ugdyti kvalifikuotą darbo jėgą, prisitaikančią prie darbo rinkos poreikių, ir skatinti gerą darbo kokybę bei mokymąsi visą gyvenimą, gerinti visų lygių švietimo ir mokymo sistemų veikimą ir didinti dalyvavimą tretinio mokslo sistemoje, puoselėti socialinę įtrauktį ir kovoti su skurdu;
            
         
               (5)
            
            
               2010 m. priimtos užimtumo gairės turėtų nesikeisti iki 2014 m., kad daugiausia dėmesio būtų galima skirti jų įgyvendinimui. Laikotarpiu iki 2014 m. pabaigos šios gairės turėtų būti atnaujinamos ir toliau labai nedaug;
            
         
               (6)
            
            
               valstybės narės turėtų išnagrinėti galimybes naudotis Europos socialiniu fondu užimtumo gairėms įgyvendinti,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/707/ES priede išdėstytos valstybių narių užimtumo politikos gairės toliau taikomos 2012 m., o valstybės narės į jas atsižvelgia įgyvendindamos užimtumo politiką.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   3 straipsnis
   Šis sprendimas skirtas valstybėms narėms.
   
      Priimta Liuksemburge 2012 m. balandžio 26 d.
      
         
            Tarybos vardu
         
         
            Pirmininkė
         
         M. GJERSKOV
      
   
   
      (1)  2012 m. vasario 15 d. (dar nepaskelbta Oficialiajame leidinyje).
   
      (2)  2012 m. vasario 22 d. (dar nepaskelbta Oficialiajame leidinyje).
   
      (3)  OL L 191, 2010 7 23, p. 28.
   
      (4)  OL L 308, 2010 11 24, p. 46.